забавни моменти за Даскало
Учителката по трудово казала на учениците:
- Утре ще имаме упражнения по кулинария. За целта, всеки от вас - трябва да си носи дървена лъжица от къщи. Запомнете добре - дървена, а не метална!
Отличникът на класа вдигнал ръка:
- А защо точно дървена, госпожо? Това има някаква връзка с топлообмена ли?
Онази поклатила глава:
- Не, Наско!
Носителят на високи оценки излязъл с ново предположение:
- С металните се получава някаква киселинна реакция ли?
Даскалицата повторила:
- Не, Наско!
Отличникът не се предавал лесно:
- Металната лъжица убива полезните за организма вещества ли? Разните му там - витамини и микроелементи?
Учителката въздъхнала дълбоко:
- Не, бе, Наско! Ако цял час ми тракате с метални лъжици на главата - направо ще изперкам!